jkorsvik/nowiki_second_scrape_merged huggingface dataset:
Marjatta Kajosmaa

Ritva Marjatta Kajosmaa (født 3. februar 1938 i Veckelax) er en tidligere finsk langrennsløper som konkurrerte i 1970-årene. Med fire OL-medaljer og to VM-medaljer var hun i flere år med på å dominere internasjonalt kvinnelangrenn.


== Mesterskapsmedaljer ==
VM 1970: Sølv på 10 km, bronse på 3 x 5 km stafett
OL 1972: Sølv på 5 km og 3 × 5 km stafett, bronse på 10 km
OL 1976: Sølv på 4 × 5 km stafettKajosmaa var et kjent ansikt på toppen av premiepallen under Holmenkollrennene. Hun vant 10 km fire ganger og 5 km tre ganger. For disse prestasjonene ble hun tildelt Holmenkollmedaljen i 1971 (sammen med Berit Mørdre Lammedal og Reidar Hjermstad). Hun var den første finske kvinnen som ble tildelt Holmenkollmedaljen.


== Referanser ==


== Eksterne lenker ==
(en) Marjatta Kajosmaa – Olympics.com 
(en) Marjatta Kajosmaa – Olympic.org 
(en) Marjatta Kajosmaa – Olympedia 
(en) Marjatta Kajosmaa – Sports-Reference (OL-resultater – arkivert) 
(en) Marjatta Kajosmaa – FIS (langrenn) 
(en) Marjatta Kajosmaa – FIS (skihopping) 
Marjatta Kajosmaa. Store norske leksikon.
Katharinenkirche (Frankfurt)

St. Katharinenkirche er den største protestantiske kirken i Frankfurt am Main, og ligger i Frankfurt-Innenstadt ved Hauptwache. Den barokke bygningen er oppført mellom 1678 og 1681.
Saltaire

Saltaire er en viktoriansk mønsterlandsby i City of Bradfords storbydistrikt i England. Den ligger ved elven Aire og Leeds og Liverpoolkanalen. Landsbyen ble i 2001 et av UNESCOs verdensarvsteder.


== Historie ==

Saltaire ble grunnlagt av sir Titus Salt i 1853. Han flyttet sin forretningsdrift fra Bradford til et landlig sted nær Shipley, dels for å skape bedre forhold for arbeiderne og dels for å få plassert sin tekstilfabrikk nærmere en kanal og jernbanen. 
Salt leide inn arkitektfirmaet Lockwood and Mawson fra Bradford til å bygge landsbyen. Den ble grunnlagt som en model village. Det finnes også noen eldre slike landsbyer, blant annet Robert Owens New Lanark i Skottland. Både Saltaire og New Lanark ble i 2001 verdensarvsteder.  
Landsbyen ble reist med pene steinhus, vaskehus med rennende vann, badehus, et sykehus, et institutt for rekreasjon og utdannelse, bibliotek, lesesal, konsertsal, biljardhall, laboratorium og treningshall. Landsbyen hadde en skole for arbeidernes barn. Det var også almissehus, parseller, en park og et båthus.Titus Salt døde i 1876, og er gravlagt i et mausoleum ved siden av Congregational Church. Hans sønn, Titus Salt den yngre, tok over. Da han i sin tur døde ble Saltaire tatt over av et partnerskap som blant annet inkluderte sir James Roberts fra Haworth. Han hadde jobbet på fabrikken siden han var tolv år, og reiste til Russland hvert år i forretninger; Roberts snakket flytende russisk. Han investerte mye i Russland, og da revolusjonen kom tapte han mye av sin formue. Robert donerte et professorat i russisk ved Leeds University og kjøpte Brontë-familiens hus Haworth Parsonage (som nå er et museum) og gav den til nasjonen. T.S. Eliot nevnte ham i boken Wasteland. Roberts er gravlagt i Fairlight i Sussex.Da Saltaire ble et verdensarvsted fikk myndighetene plikt til å verne det. Landsbyen er særdeles godt bevart, men er noe plaget av trafikk på grunn av øst-vestruten som går gjennom Aire-dalen. Bygningene er individuelt vernet. Kirken har høyeste vernestatus, klasse I. 
Victoria Hall, tidligere Saltair Institute, brukes til møter og konserter, og rommer også Victorian Reed Organ Museum.Saltairefestivalen ble først arrangert i 2003 for å markere landsbyens 150-årsjubileum. Den har siden blitt arrangert hvert år, en uke i september.


== Referanser ==


== Litteratur ==
Binns, Sheila (2013): The Aesthetics of Utopia: Saltaire, Akroydon and Bedford Park,  Spire Books, ISBN 978-1-904965-45-9
Greenhalf, Jim (1997): Salt & Silver: A Story of Hope. Bradford Libraries. ISBN 0-907734-52-9.
Holloway, Julia Bolton: «Sir James Roberts», Umilta.net
Holroyd, Abraham ([1873] 2000): Saltaire and its Founder. Piroisms Press. ISBN 0-9538601-0-8.


== Eksterne lenker ==
(en) Saltaire – kategori av bilder, video eller lyd på Commons
Saltaire Village
Saltaire Arts Trail.
Saltaire United Reformed Church Arkivert 1. juni 2017 hos Wayback Machine.
Asma al-Assad

Asma al-Assad (arabisk: ‏أسماء الأسد‎, født 11. august 1975 som Asma al-Akhras i London) er Syrias president Bashar al-Assads kone. De giftet seg i 2000.


== Liv og virke ==


=== Bakgrunn ===
Asma al-Assad ble født i London i 1975. Foreldrene var velstående, av syrisk opprinnelse fra byen Homs og sunni-muslimer. Faren Fawaz Akhras jobbet som kardiolog og moren Sahar jobbet som førstesekretær ved den syriske ambassaden i London.Asma vokste opp i London-bydelen West Acton. Trass i sin religion fikk hun på en kristen konfesjonell skole tilknyttet Church of England, men gikk senere videre på en bekjennelsesuavhengig skole. Der fikk hun tilnavnet «Emma».


=== Tidlig karriere ===
Asma al-Assad avla eksamen ved King's College London. Hun jobbet deretter i finansnæringen i New York, først for Deutsche Bank og deretter for J.P. Morgan. Hun bodde også en periode i Paris og behersker fransk og spansk.


=== Ekteskap med president Assad ===
Hun møtte Bashar al-Assad som er alawittmuslim da han studerte oftalmologi i London. Paret holdt kontakten etter Bashar al-Assad måtte returnere til Syria på grunn av broren, Bassel al-Assads, plutselige død. Etter at Bashar al-Assad ble ny president i Syria i juni 2000, flyttet Asma al-Assad til Syria i november og paret giftet seg i desember samme året. Paret har tre barn, Hafez, Zein og Kareem.
I motsetning til sin svigermor, konen til president Hafez al-Assad som sjelden opptrådte offentlig, har Asma al-Assad hatt en forholdsvis markant offentlig rolle. Men hun skal ikke ha noen politisk innflytelse av betydning.


== Referanser ==
St. Margarets kirke (Westminster)

St. Margarets kirke er en anglikansk kirke i City of Westminster i London. Den ligger ved siden av Westminster Abbey på Parliament Square, og er sognekirke for Det britiske parlamentet. Kirken er viet til Margaret av Skottland.
Den første kirken på stedet ble grunnlagt i det 12. århundre som en katolsk sognekirke for området rundt Westminster Abbey. Den ble bygget på nytt mellom 1486 og 1523. I 1614 bestemte puritanerne, som var misfornøyd med den høykirkelige Westminster Abbey, at den skulle være sognekirke for parlamentet. 
Det nordvestlige tårnet ble bygget av John James fra 1734 til 1738, og hele kirken ble kledd i portlandstein. Både den østlige og den vestlige portikoen ble lagt til senere. I 1877 ble interiøret kraftig endret av sir George Gilbert Scott, men mange elementer fra Tudortiden har blitt bevart.
Blant severdigheter i kirken finner man østvinduet fra 1509, med flamsk glassmaleri, som ble satt inn til minne om forlovelsen mellom Katarina av Aragón og Arthur, prins av Wales. Det er også vinduer til minne om William Caxton, Englands første trykker som ble gravlagt i kirken i 1492; sir Walter Raleigh, som ble gravlagt der i 1618, og dikteren John Milton, som tilhørte menigheten. 
Kirken brukes til brylluper i de øvre samfunnslag, og blant annet giftet Samuel Pepys og sir Winston Churchill seg der. 
I 1987 ble kirken sammen med Westminster Abbey og Westminsterpalasset et verdensarvsted.
Den Lutherske Bekjennelseskirke

Den Lutherske Bekjennelseskirke (LBK) er en norsk frikirke basert på den protestantiske tro og de evangelisk-lutherske bekjennelsesskriftene som er samlet i Konkordieboken av 1580.
LBK fikk sin første menighet i Norge i 1978, og har i dag menigheter i Avaldsnes, Stavanger, og Bergen (2021). Inntil 2009 inngikk kirken i en svensk-norsk kirke som opererte under et felles kirkestyre. Fra og med 2009 er Den Lutherske Bekjennelseskirke i Norge en selvstendig kirke.
Tidsskriftet Bibel og Bekjennelse er kirkens offisielle organ, og utkommer med 4-5 nummer i året.
LBK er medlem av The Confessional Evangelical Lutheran Conference (CELC), en internasjonal sammenslutning av lutherske bekjennelseskirker som for tiden har 32 medlemskirker fra alle fem verdensdeler.


== Eksterne lenker ==
Den Lutherske Bekjennelseskirke
Confessional Evangelical Lutheran Conference
Lutherska Bekännelsekyrkan
Billy Boyd

Billy Boyd (født 28. august 1968 i Glasgow) er en skotsk skuespiller, mest kjent for rollen som «Peregrin Tók» i filmene om Ringenes Herre (2001–2003), og som «Barrett Bonden» i Peter Weirs film Master & Commander (2003).


== Biografi ==
Billy Boyd og hans søster Margaret ble oppdratt av sin bestemor etter at foreldrene døde da han var 13. I 1984, da Boyd var 16 år gammel, opptrådte han i en lokal musikkoppsetning av Hans Anderson.
I tillegg til å være skuespiller kan Boyd synge og spille gitar, bass og trommer. Han skrev og sang en sang i Peter Jacksons Ringenes Herre – Atter en Konge som het «The Edge of Night».
Boyd arbeidet som bokbinder i syv år før han bestemte seg for å bli skuespiller. En av bøkene han bandt var Ringenes Herre.


== Filmografi ==


== Referanser ==


== Eksterne lenker ==
Offisielt nettsted 
(en) Billy Boyd – kategori av bilder, video eller lyd på Commons 
(en) Billy Boyd – galleri av bilder, video eller lyd på Commons 
(en) Billy Boyd på Internet Movie Database 
(da) Billy Boyd på Scope 
(fr) Billy Boyd på Allociné 
(en) Billy Boyd på AllMovie 
(en) Billy Boyd hos Turner Classic Movies 
(en) Billy Boyd hos Rotten Tomatoes 
(en) Billy Boyd hos The Movie Database
Hudson County

Hudson County er et fylke i den amerikanske delstaten New Jersey. Det ligger i den nordøstlige delen av staten og det grenser mot Bergen County i nord og Essex County og Union County i vest. Det har også grense mot delstaten New York i sør og øst der elven Hudson utgjør en naturlig grense.
Hudson Countys totale areal er 162 km² hvorav 41 km² er vann. I 2000 hadde fylket 608 975 innbyggere og  634 266 i 2010. Administrasjonssenteret ligger i byen Jersey City. Fylket ble grunnlagt i 1840 og er det minste av New Jerseys 21 fylker. 


== Referanser ==


== Eksterne lenker ==
(en) Offisielt nettsted 
(en) Hudson County, New Jersey – kategori av bilder, video eller lyd på Commons
Passaic County

Passaic County er et fylke i den amerikanske delstaten New Jersey. Det ligger i den nordlige delen av staten og det grenser mot Bergen County i øst, Essex County i sør, Morris County i sørvest og mot Sussex County i vest. Det har også grense mot delstaten New York i nord.
Passaic Countys totale areal er 510 km² hvorav 30 km² er vann. I 2000 hadde fylket 489 049 innbyggere og 501 226 i 2010. Administrasjonssenteret ligger i byen Paterson. Fylket ble grunnlagt i 1837.


== Referanser ==


== Eksterne lenker ==
(en) Offisielt nettsted 
(en) Passaic County, New Jersey – kategori av bilder, video eller lyd på Commons
Walter Albriktsen

Walter William Albriktsen (født 9. april 1951 i Bodø) er en norsk gitarist, kjent fra plateutgivelser med trioen «Crossbreeze» der han spilte med Terje Nilsen og Finn Sletten.
Selv debuterte han  med singelen Ung med tekst av Terje Nilsen; denne  nær kom på Norsktoppen (1973).  I bandet «FWBJ» spilte han med Finn Robert Olsen gitar, Bjørn Jenssen trommer og Jens Hasselberg bass (Live på Norrøna, 1976).  Han har spilt med en rekke norske band og musikere, deriblant jazzmusikeren Erik Balke, Bodø Big Band, Bjøro Håland Arne Benonissen.


== Diskografi ==


=== Som soloartist ===
Ung/Ensomme Lars (Experience Records, 1977)


=== Med Crossbreeze ===
Crossbreeze (Experience Records, 1977)


=== Med Terje Nilsen ===
Æ (Experience Records, 1977)
POP (Nord-Norsk Plateselskap, 1983)


=== Med Vanqueros ===
Vanqueros (Experience Records, Kassett, 1984)


== Referanser ==
Hilkka Riihivuori

Hilkka Riihivuori (født Kuntola 24. desember 1952) er en finsk, tidligere langrennsløper som konkurrerte i 1970- og 1980-årene. Hun deltok i tre vinter-OL og fikk totalt fire medaljer. Hun har i tillegg fem medaljer fra verdensmesterskap.


== Mesterskapsmedaljer ==
OL 1972: sølv på 3 x 5 km stafett
OL 1976: sølv på 4 x 5 km stafett
VM 1978: gull på stafetten, sølv på 5 km og bronse på 10 km
OL 1980: sølv på 5 km og 10 km
VM 1982: sølv på 5 km og 10 kmKuntola deltok flere ganger i Holmenkollrennene, og vant 10 km to ganger (1974 og 1980) og 5 km en gang (1977). I 1977 ble hun tildelt Holmenkollmedaljen (sammen med Helena Takalo og Walter Steiner.). Hun vant Monolittrennet fire ganger.


== Referanser ==


== Eksterne lenker ==
(de) Hilkka Riihivuori – Munzinger Sportsarchiv 
(en) Hilkka Riihivuori – Olympics.com 
(en) Hilkka Riihivuori – Olympic.org 
(en) Hilkka Riihivuori – Olympedia 
(en) Hilkka Riihivuori – Sports-Reference (OL-resultater – arkivert) 
(en) Hilkka Riihivuori – FIS (langrenn) 
(en) Hilkka Riihivuori – FIS (langrenn)
Stridsvest

En stridsvest er en vest som brukes av en soldat for å bære med seg nødvendig utstyr på kroppen.  Vesten har lommer eller festemidler for lommer, noen ganger i tillegg til annet bæreutstyr som løkker og kroker.  Forgjengeren til stridsvesten var kryssreimer og bandolær.
Den norske forsvaret bruker flere forskjellige modeller stridsvester.  Den vanligste kom under programmet Soldat 2000 og heter CV1.  Den blir med start i 2010 erstattet med M-10 som er MOLLE-kompatibel.  Leveransen vil være i samme farge som den brune nyansen i norsk skogkamuflasje.
Eksempler på komponenter som hektes på stridsvesten er feltflaske, feltspade, magasintasker, vernemaske og pistol.


== Eksterne lenker ==
Forsvaret.no: Månedens gadget: Stridsvesten
Thomas Eriksson

Denn handler om langrennsløperen Thomas Eriksson. For artisten og låtskriveren Thomas Eriksson, se Orup.Thomas Eriksson (født 16. oktober 1959) er en tidligere svensk langrennsløper. 
Han vant tre VM-medaljer i sin internasjonale karriere; en gull, en sølv og en bronse. Han deltok også i Vinter-OL 1980 i Lake Placid med 11.-plass på 15 km som beste individuelle resultat, og var med på det svenske laget i 4 x 10 km stafett som kom på 4.-plass.


== VM-medaljer ==
1982 – gull (30 km)
1985 – bronse (4 x 10 km stafett)
1991 – sølv (4 x 10 km stafett)


== Referanser ==


== Eksterne lenker ==
(en) Thomas Eriksson – Olympedia 
(en) Thomas Eriksson – Sports-Reference (OL-resultater – arkivert) 
(sv) Thomas Eriksson – Sveriges olympiske komité 
(en) Thomas Eriksson – FIS (langrenn)
Mercer County

Mercer County er navnet på åtte fylker i USA:

Mercer County (Illinois)
Mercer County (Kentucky)
Mercer County (Missouri)
Mercer County (New Jersey)
Mercer County (Nord-Dakota)
Mercer County (Ohio)
Mercer County (Pennsylvania)
Mercer County (Vest-Virginia)
Hunterdon County

Hunterdon County er et fylke i den amerikanske delstaten New Jersey. Det ligger i de vestlige delene av staten og det grenser mot Warren County i nord, Morris County i nordøst, Somerset County i øst og mot Mercer County i sørøst. Det har også grense mot delstaten Pennsylvania i sør.
Hunterdon Countys totale areal er 1 134 km² hvorav 20 km² er vann. I 2000 hadde fylket 121 989 innbyggere og 128 349 i 2010. Administrasjonssenteret ligger i byen Flemington. Fylket ble grunnlagt i 1714. 


== Referanser ==


== Eksterne lenker ==
(en) Offisielt nettsted 
(en) Hunterdon County, New Jersey – kategori av bilder, video eller lyd på Commons
Flemington (New Jersey)

Flemington er administrasjonssentrum i Hunterdon County i New Jersey i USA. I år 2000 hadde byen 4 201 innbyggere.
13. februar 1935 fant en jury i Flemington Bruno Richard Hauptmann skyldig i kidnapping og drap på Charles Lindberghs sønn.


== Eksterne lenker ==
Flemingtons hjemmeside
Sergej Osadchuk

Sergej Osadchuk (født 18. mai 1957) er en ukrainsk-norsk pianist. 
Osadchuk er utdannet ved Moskva Musikkonservatorium under Pavel Messner. Etter å ha spilt som solist med Moskva filharmoniske, Moskva radioorkester m.m., har han siden 1992 bodd i Norge og spilt med Tromsø Symfoniorkester, Kristiansand Symfoniorkester o.a. Han er professor ved musikkonservatoriet ved Universitetet i Tromsø. 


== Eksterne lenker ==
http://sergejosadchuk.no/

(no) Publikasjoner av Sergej Osadchuk i forskningsdokumentasjonssystemet CRIStin
(no) Publikasjoner av Sergej Osadchuk i BIBSYS

     Sergej Osadchuk was born in the Crimea (the Ukraine).At the age of 12 he had his   symphonic orchestra debute.At 15 he played the First Rachmaninov Concerto. In the same year he entered the Moscow Music College of the Moscow State Conservatory. He graduated from this College with honours and 5 years later from the Moscow State Conservatory also with the honour diploma.Then he completed the postgraduate course at the same conservatory with the honour diploma. All these years he studied with prof. Pavel Messner - pupil and later assistent of Emil Gilels.
     Since 1981  he  has pursued an active career as a pianist playing recitals in Russia,Ukraine,Lithuania,Finland, Norway,Italia,Australia,Great Britain, Germany and also participating in chamber ensembles. He has played with Russian orchestras including the Moscow Philharmonic Orchestra under  Dmitrij Kitaenko,  Moscow Radio Orchestra under Fuat Mansurov, the Orchestra of the Moscow Conservatory under Leonid Nikolaev, Tromsø Symphony Orchestra under Kjell Seim, Kristiansand  Symphony Orchestra  under M. Tilkin,

Jonkopping Symphony Orchestra under J.Stigmer, Oslo Camerata under S.Barratt-Due and others. He has played recitals in the most prestigious Russian concert halls - the Grand Hall of the Moscow Conservatory and The International House of Music. Sergej Osadchuk has made recordings on the Moscow Radio including Concerto II by List, Concerto by Pirumov etc. At the same time he has had a piano teacher position at the Music College of the Moscow Conservatory.

     Since 1992 he has been employed as a professor at the North Norway Conservatory in Tromsø, Norway. He has had masterclasses in Great Britain (Cardiff), Sweden (Orebro)

Finland (Jyvaskula, Oulu), Germany (Karlsruhe), Norway (Oslo, Trondheim), played recitals in Bergen Festival, Grieg Festival in Oslo and others. CD recordings (together with M.Carlsen, M.B.Kjelland and others)
Eva Trones

Eva Trones (født 26. april 1963) er en norsk sanger og sykepleier.
Hun har utgitt flere plater. Hun var også med i Nordnorsk Jazzforums turne i 2006, sammen med Finn Sletten og Håvar Bendiksen.  Trones figurerte også på Tonekraft mot kreft (1997), og har flere samarbeid med Bodø Big Band.


== Utgivelser ==
Lille Bille, (Euridice) 2003, Eva Trones synger barnesanger av Terje Nilsen. Spellemannprisen 2004 i klassen barneplate. Medvirkende Børge Petersen-Øverleir gitar
Tango for en, (Inner Ear) 2011,  Eva Trones. Sanger av Terje Nilsen. Medvirkende Tore Johansen, Finn Robert Olsen, Jan Gunnar Hoff, Gjermund Silset og Finn Sletten.


== Referanser ==
Monmouth County

Monmouth County er et fylke i den amerikanske delstaten New Jersey. Det ligger i de sentrale delene av staten og det grenser mot Middlesex County i nord, Ocean County i sør, Burlington County i sørvest og mot Mercer County i vest.
Monmouth Countys totale areal er 1 723 km² hvorav 500 km² er vann. I 2000 hadde fylket 615 301 innbyggere og administrasjonssenteret ligger i Freehold. Fylket ble grunnlagt i 1675. 


== Referanser ==


== Eksterne lenker ==
(en) Offisielt nettsted 
(en) Monmouth County, New Jersey – kategori av bilder, video eller lyd på Commons
Ocean County

Ocean County er et fylke i den amerikanske delstaten New Jersey. Det ligger i de sentrale delene av staten og det grenser mot Monmouth County i nord, Atlantic County i sørvest, Burlington County i vest og Atlanterhavet i øst.
Ocean Countys totale areal er 2 372 km² hvorav 724 km² er vann. I 2000 hadde fylket 510 916 innbyggere og 576 567 i 2010. Administrasjonssenteret ligger i byen Toms River. Fylket ble grunnlagt i 1850.


== Referanser ==


== Eksterne lenker ==
(en) Offisielt nettsted 
(en) Ocean County, New Jersey – kategori av bilder, video eller lyd på Commons
Burlington County

Burlington County er et fylke i den amerikanske delstaten New Jersey. Det ligger i de sentrale delene av staten og det grenser mot Mercer County i New Jersey i nord, Monmouth County i nordøst, Ocean County i øst, Atlantic County i sør og mot Camden County i vest. Det har også grense mot delstaten Pennsylvania i nordvest.
Burlington Countys totale areal er 2 122 km² hvorav 38 km² er vann. I 2000 hadde fylket 423 394 innbyggere og administrasjonssenteret ligger i byen Mount Holly. Fylket ble grunnlagt i 1694. 


== Referanser ==


== Eksterne lenker ==
(en) Offisielt nettsted 
(en) Burlington County, New Jersey – kategori av bilder, video eller lyd på Commons
Atlantic County

Atlantic County er et fylke i den amerikanske delstaten New Jersey. Det ligger i de sørøstlige delene av staten og det grenser mot Burlington County i nord, Ocean County i nordøst, Camden County og Gloucester County i nordvest og Cape May County i sør og mot Cumberland County i sørvest.
Atlantic Countys totale areal er 1 739 km² hvorav 286 km² er vann. I 2000 hadde fylket 252 552 innbyggere og administrasjonssenteret ligger i byen Mays Landing. Fylket ble grunnlagt i 1837. 


== Referanser ==


== Eksterne lenker ==
(en) Offisielt nettsted 
(en) Atlantic County, New Jersey – kategori av bilder, video eller lyd på Commons
Stirlingmotor

En stirlingmotor er en varmekraftmaskin som drives med utvendig forbrenning.  Den ble oppfunnet av den skotske presten Robert Stirling i 1816.
Kort forklart virker stirlingmotoren ved at man skyver en innestengt mengde med gass mellom to kammer, et kammer hvor gassen varmes opp, og et annet kammer hvor gassen kjøles ned.   Det er vanlig å bruke luft som gass, men helium og hydrogen er også benyttet.  En varm gass vil utvide seg, og gassen vil trekke seg sammen når den avkjøles.  Ved hjelp av stempler kan denne energien omdannes til mekanisk energi.
Sammenliknet med ottomotoren (bensinmotor) har stirlingmotoren en høyere virkningsgrad.  Motoren er nærmest vibrasjonsfri og er svært stillegående.  Siden motoren bruker ekstern oppvarming og skiller arbeidsgass fra både kjøling og oppvarming kan en bruke mange forskjellige varmekilder.  Dette kan være solenergi, biobrensel eller spillvarme.  Ulempene til motoren er at den trenger oppvarmingstid før den gir fullt energiutbytte, og at den ikke klarer å endre energiutbyttet hurtig.  Motoren er derfor ikke egnet som bilmotor.


== Eksterne lenker ==
«Stirling Engines - How They Work», fra Youtube